b'\n_START_ARTICLE_\nKomet Pojma\xc5\x84ski\n_START_SECTION_\nOdkritje\n_START_PARAGRAPH_\nGrzegorz Pojma\xc5\x84ski je komet odkril na Astronomskem observatoriju na Univerzi v Var\xc5\xa1avi z uporabo Observatorija Las Campanas, ki je sestavni del programa All Sky Automated Survey (ASAS ali Samodejni nadzor celega neba). V isti no\xc4\x8di ga je Kazimieras Cernis iz In\xc5\xa1tituta za teoretsko fiziko v Vilni v Litvi tudi opazil na posnetku v ultravijoli\xc4\x8dni svetlobi iz satelita SOHO. Komet so odkrili pozneje tudi na posnetku, ki so ga naredili \xc5\xbee 25. decembra 2005\n_START_SECTION_\nLastnosti\n_START_PARAGRAPH_\nV \xc4\x8dasu odkritja je bil komet od Sonca oddaljen 181 milijona km. Podatki so kazali, da bo prison\xc4\x8dje dosegel 22. februarja na oddaljenosti okoli 83 milijona km._NEWLINE_Komet se je gibal v smeri severa. Najve\xc4\x8djo svetlost je dosegel v za\xc4\x8detku marca. Skoraj je bil viden s prostim o\xc4\x8desom, saj je imel magnitudo 5. Nahajal se je v ozvezdju Kozoroga (Capricornus). Koncem meseca februarja se ga je videlo nizko nad obzorjem na severni polobli._NEWLINE_V za\xc4\x8detku marca je bil v ozvezdju Orla (Aquila), v marcu je \xc5\xbee bil v ozvezdju Delfina (Delphinus). Komet je postal bolj svetel kot so pri\xc4\x8dakovali. Ocenjevali so, da bo njegova magnituda dosegla okoli 6,5, postal pa je \xc5\xa1e svetlej\xc5\xa1i._NEWLINE_Kazal je rep, ki je bil dolg od 3 do 7\xc2\xb0.'